थाने का कनेक्शन नहीं काटा, आम लोगों में 200 डिफॉल्टर्स के काटे कनेक्शन
पावरकॉमकी ओर से मार्च और सितंबर में बिल क्लीयरिंग की जाती है। इसके तहत बिजली का बिल भरने वालों के बिजली कनेक्शन काटे जा रहे हैं। लेकिन पावरकॉम आम लोगों के कनेक्शन तो काट रहा है जबकि कुछ खास विभागों को डिफॉल्टर होने पर भी छूट दी जा रही है। विभाग के दोहरे मापदंडों के खिलाफ लोगों में रोष है। लोगों का आरोप है कि बिजली विभाग के मुलाजिम अपने चहेतों के बिजली कनेक्शन नहीं काट रहे जबकि उनका बिल उन आम लोगों से ज्यादा है जिनके कनेक्शन काटे जा चुके हैं। इसी तरह अमलोह थाने ने फरवरी 2017 तक बनता 17 हजार रुपए का बिजली बिल नहीं भरा, लेकिन पावरकॉम ने थाने का कनेक्शन काटने के लिए कार्रवाई नहीं की।
आम लोगों पर कार्रवाई, चहेतों को छोड़ा: सुखविंदर
दीचमार महासभा यूथ विंग के राज्य प्रधान सुखविंदर सिंह सुखी ने कहा कि अमलोह में पावरकॉम आम लोगों के पहल के आधार पर ही कनेक्शन काट रहा है। जबकि शहर के जाने-माने चहेते लोगों और कई विभागों की ओर से समय पर अपना बिजली का बिल नहीं भरा जाता जबकि यही लोग बिजली का उपयोग ज्यादा करते हैं। इन पर भी कार्रवाई होनी चाहिए।
अमलोह का पुलिस थाना।
सबके लिए एक जैसे हों नियम: हरिंदर सिंह तूर
^शहीदऊधम सिंह चेतना मंच के सरपरस्त हरिंदर सिंह तूर ने कहा कि सबके लिए सरकारी तौर पर तो नियम एक होते हैं लेकिन कार्रवाई आम लोगों पर ही होती है। अगर किसी सरकारी विभाग ने बिजली का बिल अदा नहीं किया तो उस पर भी तुरंत कार्रवाई होनी चाहिए।
नोटिस देने के बाद करते कार्रवाई: एक्सईएन गुरम
^पावरकॉमअमलोह के एक्सईएन जीएस गुरम ने कहा कि सरकारी विभागों को पहले नोटिस जारी किया जाता है। अगर वह फिर भी बिल अदा नहीं करते तो बिजली विभाग की ओर से बनती कार्रवाई की जाती है। कहा कि अमलोह में बिजली बिल अदा करने वाले सरकारी विभागों को नोटिस भेज दिया गया है। इसमें अमलोह थाना भी शामिल है।
200 मीटर के कनेक्शन काटे: एसडीओ ललित कुमार
^पावरकॉमअमलोह के एसडीओ ललित कुमार ने कहा कि विभाग की ओर से एक फरवरी से बिजली के बिल भरने वालों के बिजली कनेक्शन काटे जा रहे हैं। कहा कि अभी तक 200 के करीब बिजली कनेक्शन काटे जा चुके हैं। 31 मार्च तक जिसका बिल नहीं जमा होगा उनके भी कनेक्शन काटे जाएंगे।
सिर्फ आम लोगों पर ही कार्रवाई करना गलत: सुखविंदर सिंह सुखी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva